– Ну, як не адрозніваецца?– пярэчыць Аляксандр. – Спецыялісты адрозніваюць! Яліна еўрапейская адрозніваецца больш паўднёвым арэалам вырастання, больш пухнатае і прыгажэйшае дрэва. Нашай яліны ўжо няма па лініі Брэст-Гомель. І ў нас, на поўначы Беларусі, яліна гіне! Нядаўна я наведаўся ў лес ля Варапаева (Пастаўскі раён). Жахлівае відовішча! Асабліва ў гэтае спякотнае лета. Стаяць сухія маладыя яліны! А іх ужо точаць жукі!